*Amikor megtalálták a tenger túlsó partján, megkérdezték tőle: „Mester, mikor jöttél ide?”* (Jn 6,25)

Amikor megtalálták. Nem volt kérdés, hogy ez bekövetkezik. Igaz, nem ott azon a helyen ahol az emberek keresték, de megtalálták. Mikor és hogy jöttél ide? A kíváncsiság velejárója volt a találkozásnak.

Jézus néha valóban olyan helyen vár ránk, amire nem is gondolunk, amit el sem tudnánk képzelni. Mert ezek az emberek sem tudták elképzelni Jézus hogy jött ide. Nem volt ott több hajó, csak az, amibe Jézus nem szállt be.

Jézus megtalálható, keresd kitartóan! Miért pont ott és azon a módon? Ez maradjon az Ő bölcs tervének része, amit én a megtalálás örömével elfogadhatok. *Vadon Gyula*